**SAK#131644 Sam**

Rahpan ofelaččat 2021 suoidnemánu **16.b. 2021**

Sámedikki presideantta Aili Keskitalo bokte

Buorit olbmot,

Min vuosttaš stuora ofelaš Elsa Laula Renberg lei 27 jahkásaš go almmuhii gižžočállosa «inför lif eller dö? Sanningsord i de lappska forhållande» 1904:s.

Čállosa guovddážis ledje sámiid vuoigatvuođat čáziide ja eatnamiidda ja oahpahusáššit. Dá leat áššit -maiguin eambbo go čuođi jagi maŋŋil -ain doarrut. Danne lea Elsa Laula Renberg ain áigeguovdil ja ovdagovvan midjiide.

Elsa Laula Renberg lei arvilis nissonolmmoš, gii ovddastii áššiid buolli áŋgiruššamiin. Dasa lassin lei čeahpes fierpmádatdahkki ja lei čeahppi organiseret. Čohkket stuora riikačoahkkimii 1916:s? Troandimii lei duođai stuora bargu. Ja son jođii ja lágidii maid eará deaivvadansajiid sámiide.

Arvilvuohta lea midjiide sápmelaččaide hui dehálaš. Mun lean nu rámis go sámi nuorat leat juste dan - arvilat. Go dustet dieđihit busses Romssas, go sosiála dahje nationála mediain bealuštit sámi dego ii mihkkege, čájeha man duostilat sámi nuorat leat. Sámedikki presideantan illudan ja čevllohalan dákkár daguiguin.

Muhto dat máksá. Otne lea seamma ládje go čuođi jagi dás ovdal – vealaheapmi ja cielaheapmi lea gártan noađđin sámiide. Čearddalaš joavkkuid vealaheapmi, unnitloguálbmogat, homofiillat ja doaimmashehttejuvvon olbmot leat stuora servodatváttisvuohtan. Nállevealaheapmi lea stuora váttisvuohtan.

*Sámi ofelaččat* lea máilmmi fiinna prošeakta, ja lea čájehuvvon ahte lea maid hui dehálaš. Sámi nuorat huksejit máhtu ja ipmárdusa min birra go arvilvuođain mátkkoštit miehta ja muitalit min muitalusaid.

Olu lihkku didjiide, ja lihkku dehálaš bargguin! Min eallin lea mávssolaš!

Giitu mu ovddas